แบงก์โน๊ต
โฆษณาใหม่
17 ส.ค. 2554

โฆษณาใหม่
ว่าถึงโฆษณาของธนาคารพาณิชย์ ส่วนใหญ่จะเน้นเรื่องการบริการประทับใจ หรือการสร้างแรงบันดาลใจให้กับผู้ที่คิดจะทำธุรกิจ
ที่เปิดตัวโฆษณาล่าสุดเป็นซีรีส์ที่น่าประทับใจของทีมปันหยี เอฟซี ที่เตะฟุตบอลบนผืนน้ำ จากความไม่ยอมแพ้ที่จะมีสนามฟุตบอลบนเกาะ ซึ่งดูแล้วน่าประทับใจ
แต่ใหม่ที่สุดตอนนี้ คือ ธนาคารซีไอเอ็มบี ไทย ที่เพิ่งยิงโฆษณาใหม่เน้นภาพลักษณ์เป็นสะพานเชื่อมตลาดภูมิภาคเอเชียตะวันออกเฉียงใต้ ภาพในโฆษณาจึงออกมาดูให้เข้าใจง่ายๆ และสื่อบอกลูกค้ากันตรงๆ 
แต่กว่าจะมาเป็นโฆษณาชุดนี้ แบงก์เปิดรับสมัครนักแสดงภายในคล้ายโครงการเดอะ สตาร์ เพื่อให้พนักงานแบงก์เข้ามามีส่วนร่วม 
ประกวดกันไปมา สุดท้ายได้ผู้เข้ารอบสุดท้าย 9 คน ปรากฏอยู่มุมต่างๆ ในโฆษณา สร้างความฮือฮาให้กับคนในแบงก์และบริษัทในเครือ เพราะประชาชนทั่วไปคงไม่รู้ว่าเนี่ยคนแบงก์ 
ถ้าจะให้ดีถ้ามีโฆษณาชุดที่ 2 คนที่มาเป็นนายแบบโฆษณา ก็น่าจะใช้เฮียแซม “สุภัค ศิวะรักษ์ กรรมการผู้จัดการใหญ่ และประธานเจ้าหน้าที่บริหาร” ที่ยังหนุ่มฟ้อหล่อเฟี้ยว เหมือน สมบัติ เมทะนีตอนหนุ่มๆ ยัง
ไงยังงั้นเลย วันหลังประหยัดเงินใช้ซีอีโอนี่แหละเป็นพระเอก...ฮา